 Mudanayaal iyo marwooyin, waxaan filayaa in aad intaa ka dib maqasheen hadalada ka soo yeedhay xisbiga WADDANI ee ay ku diidan yihiin natiijadii doorashadii lagu doortay guddoomiyaha Golaha Wakiillada, waxaannu aaminsanahay haddii aanu xukuumadda nahay in si sharci ah oo xalaal ah oo cad hal dheeri lagu doortay guddoomiyaha Golaha Wakiillada, kaasina uu yahay Baashe Maxamed Faarax, balse waxa fajac iyo yaab ku riday hadaladan dambe ee is maax duminta ah ee ka soo baxay Xisbiga WADDANI, murrashax Cabdiraxmaan Maxamed Talyanle iyo taageerayaashii fadhiyey waxay si toosa u arkayeen natiijadii halkaas ka dhacday, waxaanay taasi caddeynaysaa inay tahay mid ka timmi hoggaanka xisbiga WADDANI iyo murrashaxa Madaxweynaha Xisbiga WADDANI, balse aanay ahayn mid aanu u qabno in Cabdiraxmaan Maxamed Talyanle ay diidmadaasi dhankiisa ka timmi, ayuu yidhi Wasiirka Warfaafinta Somaliland. 